Document ID: 32006R1840

NÕUKOGU MÄÄRUS (EÜ) nr 1840/2006,
11. detsember 2006,
millega muudetakse määrust (EÜ) nr 74/2004 Indiast pärit puuvillase voodipesu impordile lõpliku tasakaalustava tollimaksu kehtestamise kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 6. oktoobri 1997. aasta määrust (EÜ) nr 2026/97 kaitse kohta subsideeritud impordi eest riikidest, mis ei ole Euroopa Ühenduse liikmed (1) (edaspidi “algmäärus”),
võttes arvesse nõukogu 13. jaanuari 2004. aasta määruse (EÜ) nr 74/2004 (Indiast pärit puuvillase voodipesu impordile lõpliku tasakaalustava tollimaksu kehtestamine) (2) (edaspidi “esialgne määrus”) artiklit 2,
võttes arvesse komisjoni ettepanekut, mis esitati pärast konsulteerimist nõuandekomiteega,
ning arvestades järgmist:
A. EELNEV MENETLUS
(1)
Nõukogu kehtestas määrusega (EÜ) nr 74/2004 CN-koodide ex63022100 (TARICi koodid 6302210081, 6302210089), ex63022290 (TARICi kood 6302229019), ex63023100 (TARICi kood 6302310090) ja ex63023290 (TARICi kood 6302329019) alla kuuluva Indiast pärit puuvillase voodipesu impordi suhtes ühendusse lõpliku tasakaalustava tollimaksu. Võttes arvesse koostööd tegevate eksportivate tootjate suurt hulka kõnealuse toote puhul, moodustati kooskõlas algmääruse artikliga 27 tootjatest valim ning valimisse kaasatud ettevõtjatele kehtestati individuaalsed tollimaksumäärad vahemikus 4,4 % kuni 10,4 %, kusjuures valimivälistele koostööd tegevatele äriühingutele määrati 7,6 % suurune tollimaksumäär. Kõikidele teistele ettevõtjatele kehtestati jääktollimaks määraga 10,4 %.
(2)
Määruse (EÜ) nr 74/2004 artiklis 2 on sätestatud, et kui uus India eksportiv tootja esitab komisjonile piisavad tõendid selle kohta, et ta uurimisperioodil (1. oktoobrist 2001 kuni 30. septembrini 2002) ei eksportinud ühendusse artikli 1 lõikes 1 nimetatud tooteid (esimene kriteerium), et ta ei ole seotud India eksportijate või tootjatega, kelle suhtes kohaldatakse kõnealuse määrusega kehtestatud subsiidiumivastaseid meetmeid (teine kriteerium), ning et ta on asjaomaseid tooteid tegelikult ühendusse eksportinud pärast selle uurimisperioodi lõppu, millel meetmed põhinevad, või et ta on võtnud tühistamatu lepinguga kohustusi märkimisväärsete koguste eksportimiseks ühendusse (kolmas kriteerium), siis võib muuta kõnealuse määruse artikli 1 lõiget 3, määrates uuele eksportivale tootjale koostööd tegevate valimiväliste ettevõtjate suhtes kohaldatava tollimaksumäära, mis on 7,6 %.
(3)
Esialgset määrust on muudetud kahel korral, nimelt nõukogu määrusega (EÜ) nr 2143/2004 (3) ja nõukogu määrusega (EÜ) nr 122/2006. (4) Mõlema määrusega kanti määruse lisas olevasse India eksportivate tootjate loetelusse nende kõnealuseid India päritolu tooteid eksportivate tootjate nimed, kes komisjoni talituste hinnangul vastasid esialgses määruses kehtestatud kriteeriumidele.
B. UUTE EKSPORTIJATE/TOOTJATE TAOTLUSED
(4)
Alates eelmise muutmismääruse avaldamisest on 19 India ettevõtjat taotlenud võrdset staatust ettevõtjatega, kes osalesid esialgses uurimises, kuid keda valimisse ei arvatud (edaspidi “uue ettevõtja staatus”).
(5)
Need 19 taotluse esitajat olid järgmised.
Taotluse esitanud ettevõtja
Linn
B.K.S. Textiles Private Limited
Coimbatore
Indian Arts & Crafts Syndicate (IACS)
New Delhi
Mittal International
Panipat
Esskay International
Mumbai
Opera Clothing
Mumbai
Govindji Trikamdas & Co.
Mumbai
Navnitlal Private Limited
Mumbai
Tulip Exim
Mumbai
Aarthi - A1 - Traders
Karur
Anjani Synthetics Limited
Ahmedabad
Home Concepts
New Delhi
Siyaram Silk Mills Limited
Mumbai
Ramlaks Exports Pvt. Ltd.
Mumbai
Oracle Exports
Mumbai
Sellon Dynamics
Mumbai
Synthesis Home Textiles
Karur
Devtara Industries
Muradnagar
Summer India Textile Mills
Salem
Prathishta Weaving and Knitting
Coimbatore
(6)
Neli uue ettevõtja staatust taotlenud ettevõtjat ei vastanud küsimustikule, mille eesmärk oli kontrollida nende vastavust määruse (EÜ) nr 74/2004 artiklis 2 sätestatud kriteeriumidele, mistõttu nende ettevõtjate taotlused tuli tagasi lükata.
(7)
Üks ettevõtja tagastas kahel korral küsimustiku puudulikult täidetuna ning vastuolulise teabega. Kolmandat talle saadetud küsimustikku ettevõtja tagasi ei saatnud, mistõttu ei olnud võimalik tõestada, et ta vastab uue eksportiva tootja staatuseks vajalikele tingimustele. Selle ettevõtja taotlus lükati seetõttu tagasi.
(8)
Ülejäänud 14 ettevõtjat saatsid küsimustikud tagasi täidetuna ning seetõttu oli võimalik kaaluda neile uue ettevõtja staatuse andmist.
(9)
Eespool nimetatud India eksportijatest/tootjatest kuue esitatud tõendeid peetakse piisavaks, et määrata neile koostööd tegevate valimiväliste ettevõtjate suhtes kohaldatav tollimaksumäär (7,6 %) ning seega lisada nad määruse (EÜ) nr 74/2004 lisas (edaspidi “lisa”) esitatud eksportijate/tootjate loetelusse.
(10)
Ülejäänud kaheksa ettevõtja taotlused uue eksportiva tootja staatuse saamiseks lükati tagasi järgmistel põhjustel:
(11)
Seitse ettevõtjat ei suutnud tõestada, et nad on kõnealust toodet uurimisperioodi järel ühendusse eksportinud või et neil on olnud tühistamatu lepinguga võetud kohustus märkimisväärse koguse kõnealuse toote ühendusse eksportimiseks.
(12)
Üks ettevõtja on seotud ühe teise juba esialgse määruse loetelus oleva ettevõtjaga, mistõttu tema taotlus uue ettevõtja staatuse saamiseks lükati tagasi, sest ta ei vastanud esialgse määruse artikli 2 teisele kriteeriumile.
(13)
Ettevõtjatele, kellele uue ettevõtja staatust ei antud, teatati selle otsuse põhjused ning neile anti võimalus oma seisukohad kirjalikult teatavaks teha.
(14)
Kõiki huvitatud isikute esitatud seisukohti ja esildisi analüüsiti ning kui need olid õigustatud, võeti neid nõuetekohaselt arvesse,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 74/2004 lisas esitatud India tootjate loetelusse lisatakse järgmised ettevõtjad.
Ettevõtja
Linn
Indian Arts and Crafts Syndicate
New Delhi
M/s. Opera Clothing
Mumbai
Anjani Synthetics Limited
Ahmedabad
Ramlaks Exports Pvt Ltd
Mumbai
Oracle Exports Home Textiles Pvt Ltd
Mumbai
Summer India Textile Mills (P) Ltd
Salem
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. detsember 2006

Labels: 1
3
17
18